Cantigueiro galego da muller

miniatura|250px|*O mar tamén é casado,**o mar tamén ten muller,**é casadiño coa area,**dálle bicos cando quer.*

* *A espicha do catalán/ non dá proveito a ninguén;/ mandei a muller á espicha/ i espicháronma tamén* .
* *A galiña pon o ovo/ pra o proveito da muller:/ o home vai pra o monte/ ¡come broa si a quer!*.
* *A mazán do alcipreste/ non é verde, qu’é madura;/ a muller que coma dela/ non morre de paridura*. 
* *A miña muller é vella,/ de vella caeulle o coiro,/ hei de facer un pandeiro/ para correr o Antroido*.
* *A miña muller é vella,/ de vella non pode andar;/ heina de pór de cancela/ á entrada do lugar* .
* *A miña muller é vella,/ de vella non pode andar;/ heina de pór de espantallo/ á saída do lugar* .
* *A miña muller é vella,/ heina de mandar matar/ e poñela de cancela/ na entrada do lugar*.
* *A miña muller é vella,/ máis vella que Belcebú;/ tiña seis libras de la/ onda a regaña do cu* .
* *A miña muller, Farruco,/ éche unha cumprimenteira:/ bebeu un xarro de viño,/ comeu unha bola enteira* .
* *A miña muller, Farruco,/ éche unha cumprimenteira:/ co rabo dunha sardiña/ comeu unha bola enteira* .
* *A miña muller morreu/ enterreina tras do forno,/ pasei onte por alí,/ inda me choscou un ollo* .
* *A miña muller morreume,/ por ela non hei chorar;/ chorarei polo diñeiro/ que o crego me ha de levar*.
* *A muller ía no prado/ a vaca facía o xantar,/ a cadela varre a casa/ e a vasoira vai lavar*.
* *A muller que é casadeira/ que a vida con tino leve,/ pois muller que moito loce/ ó cabo ninguén a quere* .
* *A muller que ha de ser boa/ ha de ter o cu de pau,/ a barriga de cortiza/ i o nariz de bacallau* .
* *A muller que ha de ser miña/ ha de te-lo cu de pau,/ a barriga de cortizo/ e os peitos de bacallau* .
* *A muller que ha de ser miña/ ha de ter o cu de pan,/ a barriga de cortizo/ i o nariz de bacallau* .
* *A muller que ten dous homes/ non é tonta, que é entendida;/ cando se apaga unha vela/ a outra queda encendida*.
* *A muller traballadora/ e que tamén é calada,/ non sabe o home que a leva/ que boa sorte lle agarda* .
* *A perdiz anda no monte,/ herba seca non a come./ A muller que non ten fillos/ logo acaba co seu home* .
* *Agora que foi e foi,/ nena, non teñas pesares,/ agora que foi e foi/ Dios cho ha de remediare* .
* *Agora que foi e foi,/ niña non teñas pesar;/ agora que foi e foi/ Diolo ha de remediar* .
* *Agora que a puxeches/ coa barriga redonda,/ ou has de casar con ela/ ou haslle de volve-la honra*.
* *Ai da muller que se perde/ deixándose ir da levada!/ Nunca arde a leña verde/ mais aparece queimada!* .
* *Anque os vexas reventados/ dos homes non fagas caso,/ que despois, desque se casan,/ por ti non dan nin un paso* .
* *Arriba, pandeiro roto,/ abaixo, manta mollada,/ a muller de ruín home/ xempre anda mal amañada* .
* *Arriba, pandeiro roto,/ abaixo, manta mollada,/ onde estamos as mulleres/ os homes non valen nada* .
* *As esfolladas do millo/ non dan porveito a ninguén;/ miña muller foi a ela/ i esfolláronma tamén* .
* *As mociñas que hai agora/ xa che son unhas laretas;/ por unha cunca de papas/ déixanche apalpa-las tetas*.
* *As morenas todas teñen/ moi negriño o curazón,/ por eso elas dos homes/ non poden ter compasión* .
* *As mozas de Vilacova,/ non son unha que son todas,/ poñen tres pares de medias/ para ter as pernas gordas* .
* *As mulleres cando paren/ acórdanse de san Ramón/ pero non se acordan do santo/ cando están na función*.
* *As mulleres e o reloxo/ teñen certo parecido;/ en chegando a variar/ todo o traballo é perdido*.
* *As mulleres i o reló/ ten un certo parecido:/ en chegando a varear/ todo traballo é perdido* .
* *Calai, que eí ven os mozos,/ que non nos sintan falar,/ que din que nós as mulleres/ so sabemos barallar* .
* *Canta cuco, canta cuco,/ na rabela do arado;/ as mulleres antre os homes/ é un gando mal gardado* .
* *Canta rula, canta rula,/ por riba daquil valado;/ as mulleres antre os homes/ é un gado mal gardado* .
* *Cantas penas, cantas penas/ pasa unha muller casada;/ non come por darllo ó home/ i aínda esí é maltratada* .
* *Casadiña de onte á noite/ déronme a comer ameixas,/ o meu marido vai fóra/ non teño a quen dar as queixas* .
* *Casadiña de tres días/ non se cansa de chorar/ pola vida de solteira/ que non ha de recobrar* .
* *Casaime, meu pai, casaime./ Miña filla, non tes roupa./ Casaime, meu pai, casaime,/ que unha perna tapa a outra* .
* ''Caséicheme por un ano/ por saber que vida era,/ o ano vaise acabar,/ solteira quen che me dera ’' .
* *Caseime, miña naiciña,/ e caseime en mala hora;/ paso fame e mais traballo/ i aínda o home fai mofa* .
* *Chamácheme trobisqueira,/ herba que o gando non come./ Vale máis ser trobisqueira/ que muller de ruín home* .
* *Coida meu pai que me ten/ debaixo do pé dereito./ Fanlle a cama no sobrado:/ non sabe cando me deito* .
* *Como che pille no prado/ como che pillei máis veces/ heiche de meter no corpo/ herba para nove meses* .
* *Costureiriña bonita,/ que ó palacio vai coser,/ no medio do corredor/ hanche de dar que facer* .
* *De solteiriños os mozos/ todos son garatuxeiros/ e dende que están casados/ fan das mulleres pandeiros* .
* *De solteiros os mozos/ todos son garatuxeiros/ e dende que están casados/ fan das mulleres pandeiros*.
* *Dime, casadiña nova,/ como che vai de casada?/ Como á criada que serve/ e lle non pagan soldada* .
* *Dinme que non teño rentas/ para mante-la muller;/ teño un salgueiro na horta,/ roi nel canto quixer*.
* *Dios che me dea paciencia/ con esta miña muller/ que non fai o que eu lle mando/ e que fai o que ela quer* .
* *Disme ti que non tes cruz/ pra rezares o rosario;/ cásate, pois, queridiña,/ que has de ter cruz e calvario*.
* *En palabras de canteiros,/ Rapazas, non vos fiedes;/ Collen os picos e marchan,/ E despois ¿qué lles faredes?* .
* *Esta noite fun labrar/ e rompeume o aradoiro,/ fuxeume a muller da cama/ e fun atrás dela en coiro* .
* *Estate quedo, meliciano,/ non me rómpa-lo refaixo,/ si queres que rompa logo/ bótalle a man por debaixo* .
* *Eu ben vin esta-lo cuco/ na rabela do arado;/ as mulleres entre os homes/ son gando mal reparado*.
* *Eu caseime con un vello/ ¡non sei que estaba pensando!/ todo o día funga, funga,/ todo o día anda fungando* .
* *Eu teño sete camisas/ que me deron sete tolas,/ todas son amigas miñas/ eu son amigo de todas* .
* *Fanse moi homildosiños/ os homes pra pretender/ e despois, desque se casan,/ fan a mofa da muller* .
* *Garatuxas fan os homes/ cando andan a pretender;/ raio parta a toda a casta,/ leve o demo o seu querer* .
* *Máis quero ser solteiriña/ que muller de home baldío;/ máis quero probe con honra/ que sen honra un home rico* .
* *Mariñeiro quero, madre,/ mariñeiro me han de dar,/ se non me dan mariñeiro/ solteiriña hei de quedar* .
* *Meu señor San Andresiño/ que estás na alta montaña,/ este ano vin, solteira,/ pro o que vén virei casada* .
* *Miña comadre é unha ladra,/ non vin muller coma ela;/ os ósos dállos ó home/ a polpa cómea ela*.
* *Miña sogra morreu onte,/ deixoume o caldo na ola./ ¡Vamos comendo e roendo/ quen se morreu que se morra!* .
* *Miña Virxe dos Milagros,/ os milagros vanse vendo,/ ás rapaciñas de agora/ vaille a barriga crecendo* .
* *Na casa do probe reñen/ e todos teñen razón;/ as mulleres pola saia/ e os homes polo calzón*.
* *Namoreime dun casado,/ pensei e volvín en min,/ quen á súa muller deixa/ millor me deixará a min* .
* *Ninguién se fíe dos homes/ nin de todo o seu afán,/ que teñen o mel na boca/ e no peito o solimán* .
* *Non busques muller na feira/ e menos na romaría;/ busca as rapazas na casa/ vestidas de cada día*.
* *Non me toques na barriga/ que me doi que me atormenta,/ un pouquiño máis abaixo/ na caixa da ferramenta* .
* *Non poña-lo pé no meu,/ nin a mau na miña saia,/ que anque son moza solteira,/ espero de ser casada* 
* *Non son bonita que espante/ nin fea que poña medo;/ moreniña como son,/ esí me quer o meu Pedro*.
* *Non te chegues tanto a ela;/ éche unha muller casada,/ ten o marido na terra*.
* *Nunca vin ponte sin río/ nin muíño sin rodicio,/ nunca vin moza bonita/ que tivese moito xuicio*.
* *O donaire dunha nena/ inda non cho saben todos;/ o donaire dunha nena/ vaiche no mirar dos ollos*.
* *O home, cando pretende/ faise doce e garimoso;/ non fagas caso, meniña,/ sonche as mañas do raposo* .
* *O mar tamén é casado,/ o mar tamén ten muller,/ é casadiño coa area,/ dálle bicos cando quer*.
* *O paxaro carpinteiro/ mete o rabo na silveira;/ así fai a boa moza/ cando non ten quen a queira*.
* *Pica, canteiriño, pica,/ pica na pedra miúda,/ pica na muller allea/ que outro picará na túa* .
* *¡Quen che me dera, meniña,/ no canaval do teu pai!/ Non che había de valer/ o chamar polo teu pai* .
* *Quen me dera ser o clavo/ en que cólga-lo candil/ para te ver desnudar/ e pola mañá vestir* .
* *San Antonio bendito/ dádeme un home,/ anque me mate,/ anque me esfole*.
* *San Benito de Lantaño, casamenteiro das vellas,/ porqué non casa-las mozas,/ que mal che fixeron elas* .
* *Se canto, son unha tola,/ se non canto, unha curuxa,/ se me lavo, unha profana,/ se me non lavo, unha sucia* .
* *Sei tocar e sei bailar,/ sei tocar a pandereta,/ o home que a min me leve/ leva músiva compreta* .
* *Solteiriña, non te cases,/ mira que tes boa vida,/ que eu seiche dunha casada/ que está ben arrepentida*.
* *Sempre suspirei, de moza,/ por un guapo labrador;/ agora tamén o teño/ borrachón e xogador*.
* *Traballo é ser casada,/ traballo é non o ser,/ traballo é te-los fillos,/ traballo é non os ter* .
* *Un mariñeiro me dixo/ se me quería casar./ Eu lle dixen: mariñeiro/ outro ano e nada máis* .
* *Vive ti, dorme, descansa/ e por min non teñas pena/ porque me tes tan segura/ coma a iauga nunha cesta* .
* *¿Vosté que ten? ¿que lle doi?/ ¿vosté que lle doi? ¿que ten?/ ¡ai, vosté troulou, troulou,/ vosté troulou con alguén!* .
* *Xanciño, Xanciño, Xan,/ Xanciño, Xan de Manuela,/ ¿pra que quére-la muller/ se non vas durmir con ela?*

## Notas 
## Véxase tamén 
### Bibliografía 
* ANÓNIMO: *Saudade. Verba Galega nas Américas*, México 1942-1953. Ed. facsímile do Centro do Ramón Piñeiro 2008.
* BOUZA BREY, Fermín: "Cantigas populares da Arousa", en *Arquivos do Seminario de Estudos Galegos* III, 1929, 153-204 [en facsímile II].
* Fermín Bouza-Brey (colector): "Literatura popular da parroquia de Paradela, concello da Estrada, na terra da Ulla", en "Arquivo Filolóxico e Etnográfico de Galiza", en *Nós*.
* CASAS, Álvaro das (colector): "Pra un canzoneiro de Noia", en "Arquivo Filolóxico e Etnográfico de Galiza", en *Nós* 1931.
* LORENZO FERNÁNDEZ, Xaquín: *Cantigueiro popular da Limia Baixa*, Galaxia, Vigo 1973.
* RAMÓN E FERNÁNDEZ OXEA, Xosé (BEN CHO SHEY): *Santa Marta de Moreiras*, Cadernos do Seminario de Sargadelos nº 41. Ed. do Castro, Sada 1982.
* REAL ACADEMIA GALEGA: *Diccionario gallego-castellano*, 1913-1928.
* RISCO, Vicente: "Cultura espritual", en *Historia de Galiza* tomo I, 1962 (reed. Akal 1979, 255-777).
* VALLADARES NÚÑEZ, Marcial: *Diccionario gallego-castellano*, Santiago, Imp. Seminario Conciliar 1884.